Evadări pe bandă rulantă în România. Încă un deținut a scăpat de ochii vigilenți ai paznicilor. A sărit pe geamul ambulanței care îl transporta și a fugit într-un lan de porumb
Un deținut a evadat miercuri, 13 august, în timp ce era transportat către spitalul Penitenciarului Jilava. Bărbatul, în vârstă de 58 de ani, se afla într-o ambulanță. El a profitat de coloana de mașini de pe centura orașului Bacău și a sărit pe geamul vehiculului. De acolo a fugit imediat într-un lan de porumb din apropierea autostrăzii A7, anunță Inspectoratul de Poliție Județean Bacău.